stanford-oval/wikipedia huggingface dataset:
בנות הפאוור פאף
דמויות > בנות הפאוור פאף

בלוסום (Blossom, "פריחה"): מנהיגת החבורה והמחושבת מבין הבנות. מתאפיינת באחריות, שקדנות, חוכמה ורצון טוב. שני הכוחות המיוחדים שלה הם נשיפת קרח ונשיפת אש. הצבע המאפיין אותה הוא ורוד ושיערה ג'ינג'י האסוף לקוקו בגומייה מעוטרת בלב ובעלת סרט על השיער. באחד הפרקים הוזכר שכתבה אנציקלופדיה בעלת מספר כרכים בשם "אני חכמה כמו אנציקלופדיה". כוחה נובע מ"כל דבר נחמד".
באבל (Bubbles, "בועות"): הרגישה מבין הבנות. כוחה המיוחד הוא יכולת דיבור בכל השפות, אנושיות וחייתיות. היא צמחונית והתחביב העיקרי שלה הוא ציור. בעלת בובת תמנון סגולה בשם אוקטי. הצבע המאפיין אותה הוא תכלת. יכולה להשמיד את אויביה בעזרת צעקותיה החזקות. למשך זמן-מה חבשה משקפיים לאחר שראייתה נחלשה. עדשות המשקפיים הוסיפו עוצמה לקרני הלייזר ששלחה. פוחדת מג'וקים. באחד הפרקים הפכה לקשוחה מאוד ובפרק אחר הייתה בטוחה, עקב מכה בראשה, שהיא מוג'ו ג'וג'ו. באחד הפרקים בובת התמנון שלה הפכה למפלץ. שיערה בלונדיני האסוף לזוג קוקיות. כוחה נובע מה"סוכר".
באטרקאפ (Buttercup, "עוגיית חמאה"): הלוחמת הקשוחה. מתאמנת ללא הפסקה באמנות הלחימה שלה. לא תהסס לטוס ישירות לקרב ולהילחם בכל אויב.כוחה המיוחד הוא לירות קרני גלי קול מהעיניים. הצבע המאפיין אותה הוא ירוק. בעלת תסרוקת קארה קצרה בצבע שחור.  הייתה בטוחה כי היותה לוחמת מוצלחת תלויה בשמיכה ירוקה. בסרט היא נתנה לאחיותיה רעיון איך להביס את הקופים הרבים שגרמו נזק בטאונסוויל (להשתמש בכוחותיהן נגדם). כוחה נובע מה"פלפל".
דמויות > אנשי טאונסוויל

פרופסור יוטוניום (Professor Utonium): היוצר של הבנות, מדען במקצועו. מהווה עבורן אב לכל דבר. למעשה היה בכוונתו ליצור ילדות רגילות. לחם לצד הבנות למשך זמן מה בתור "סופר פרופסור". בפרקים הראשונים עישן מקטרת ובהמשך הפסיק מסיבה לא ידועה.
ראש העיר (Mayor): ראש עיריית טאונסוויל. פחדן, ילדותי ונמוך. מכור למלפפונים חמוצים. אינו מוכן לתת בשום אופן למישהו מלבדו לחבוש את כובעו. אינו חזק במיוחד, אם כי הצליח לנצח את פאזי בקרב היאבקות. אשתו בגובה זהה לשלו. באחד הפרקים, לאחר הערה מהמנקה שלו, השתגע ראש העיר והוא, עם גברת בלום, פגע בתושבי העיר עם מכשיר אגרוף מהכדור הפורח שלו, כשהוא חשב שהוא עושה צדק בעיר. משמש גם כשמרטפן הקבוע של הבנות, למרות שבאחד הפרקים החליט לבקש ממפקד המשטרה שישלח איזה פושע במקומו, והוא שלח את מוג'ו ג'וג'ו.
מיס קיין (Ms. Keane): הגננת של הבנות. התגלה שהיא, גברת בלום ויוטוניום למדו יחד בעברם. באחד הפרקים הבנות שדכו בינה לבין יוטוניום, הדבר גרר להזנחה של הדברים האחרים שלהם ושימוש בקו החם לשיחות פרטיות (שרק ראש העיר האזין להן). באותו פרק התגלה שהיא מגדלת חתול.
מיס שרה בלום (Ms. Sara Bellum): העוזרת של ראש העיר. פרצופה מסיבה לא ידועה לעולם לא נראה בסדרה, ראשה נראה רק מאחור ואם הוא נראה מלפנים, פניה תמיד מוסתרים על ידי חפץ כלשהו. שמה באנגלית הוא משחק מילים על המילה Cerebellum, חלק במוח המכונה המוח הקטן.
הכלב המדבר (Talking Dog): כלב לבן מדבר. מתרוצץ לו ברחובות טאונסוויל ולפעמים נמצא בסכנה. באחד הפרקים הבנות אימצו אותו ככלבם, אך הדבר לא נראה יותר בפרקים שלאחר מכן. בפרק אחר מתגלה שהוא יודע לנהוג.
הדיבוב העברי

הדיבוב העברי בוים על ידי מאיה בר שלום, והופק על ידי עוזי פוקס ובתי בן יער באולפני נ.ל.ס.
מאיה בר שלום (בלוסום, מיס שרה בלום)
אורלי קטן (באבלס)
אורלי טרי (באבלס בפרק המחזמר)
שרי (באטרקאפ)
עמי מנדלמן (פרופסור יוטוניום, המספר, אייס מפרק המחזמר)
קארין אופיר (גברת קין)
אבי חדש (ראש העיר)
ניר רון (מוג'ו ג'וג'ו, בוסמן)
גיורא קנת ("הוא")
יואב בר-לב (פאזי לומפקינס, בילי הגדול) הוחלף בהמשך על ידי עידו מוסרי
גליה שפרינג (הנסיכה)
יורם יוספסברג (אייס, סלים)
גלעד קלטר (נחש)
גיל קפטן (ארתורו, ג'וניור, מיטש מיטשלסון)
יהויכין פרידלנדר (מייג'ור גלורי)
עוזי פוקס (הגמד מפרק המחזמר)
אורי הר-לב (פרופסור יוטוניום הצעיר)
ראו גם

Demashita! Powerpuff Girls Z
הערות שוליים

↑  אורי הר לב, באתר www.ishim.co.il
| --- | --- |
בקרת זהויות :  MusicBrainz: 9de7886d-b4e4-4641-8443-085331d9a7d3
מרכז אריאל למחקרי מדיניות

| --- | --- |

 מדינה:  ישראל 
 תקופת הפעילות:  1997–2024 (כ־27 שנים) 
 
מרכז אריאל למחקרי מדיניות הוא מכון מחקר ישראלי בעל נטייה ימנית, שהוקם כעמותה בשנת 1997 ועוסק בנושאים שונים של הביטחון הלאומי בישראל, במיוחד כאלה המושפעים מהסכמי אוסלו (כך על פי אתר האינטרנט של המרכז).
המרכז נוצר מתוך כתב העת "נתיב", שהופיע מ-1987, ועורכו, אריה סתיו, היה למנהל המכון. גזבר העמותה, במשך שנים רבות היה צבי אופיר.
המרכז פרסם מונוגרפיות בנושאי עיסוקו של המרכז, ניירות עמדה וספרים. אחד הספרים שיצא לאור ביוזמת המרכז הוא "טילים בליסטיים, איום ומענה", בעריכת אריה סתיו, העוסק בהיבטים הטכנולוגיים והאסטרטגיים של מערכות להגנה מפני טילים בליסטיים. המכון הציע פתרון מדיני לסכסוך הישראלי-פלסטיני בשם "פתרון מדינת האפס".
העמותה של המרכז נמחקה בתחילת 2024.
הערות שוליים

↑  מרכז אריאל למחקרי מדיניות ואסטרטגיה (ע"ר), באתר "גיידסטאר ישראל"
| --- | --- |
בקרת זהויות :  NLI: 987007265361305171  LCCN: n00022046  SUDOC: 068740271  VIAF: 148296963   WorldCat (עם VIAF): 148296963
אורי חזקיה

| --- | --- |

חזקיה במהלך מופע בהוד השרון, 2013
 לידה:  18 בספטמבר 1979 (בן 45) ירושלים, ישראל 
 מדינה:  ישראל ישראל
 מקום לימודים:  הגימנסיה העברית "הרצליה" 
 מספר צאצאים:  3 
 http://www.oristandup.com
 פרופיל ב-IMDb
 
אוֹרי חזקיה (נולד ב-18 בספטמבר 1979) הוא סטנדאפיסט, שחקן, תסריטאי ומוזיקאי ישראלי.
ביוגרפיה

חזקיה נולד וגדל בירושלים, להורים צברים ממוצא בולגרי ותימני. אביו הוא מלאכי חזקיה, אשר שימש קריין החדשות ב"קול ישראל". בבגרותו, עבר חזקיה עם משפחתו לתל אביב ולמד בגימנסיה העברית "הרצליה" עד שנת 1997.
את שירותו הצבאי עשה בחיל האוויר כמפקד קורס ביטחון שדה בבית הספר למקצועות התעופה בעובדה, במהלכו החל להופיע במועדוני סטנדאפ כגון הקאמל קומדי קלאב.
עם שחרורו מצה"ל החל חזקיה להופיע בתוכניות טלוויזיה שונות, בהן: "טיאר ברשת", "חדשואו", "יומטוב", "על כל בעיה חזקיה" בערוץ הילדים ובתוכניתו של יגאל שילון "פספוסים". כמו כן, השתתף ככותב בתוכנית "ערב אדיר" של ערוץ 2. במסגרת התוכנית "האקדמיה לצחוק" נפגש כבוחן עם חברו לימים אבי נוסבאום. השניים חברו להנחות את התוכנית הסאטירית "מכת מדינה" בערוץ ביפ, וכן גם תוכנית בוקר ברדיו 99.
בשנים 2008–2011 חזקיה השתתף בתוכנית הבידור של רשת "צחוק מעבודה" בערוץ 2, בהנחייתו של שלום אסייג (עונות 1–6) ובה התגלה לקהל הרחב. בשנת 2010 החל להוביל את קמפיין הפרסום של החטיף "ביסלי" מבית "אסם" וכן הוציא את השיר השני שלו, "סיבוב קיץ". בראשית 2011 הגיש לצד רועי לוי את הספיישל "קבלו אותם", לרגל השקת ערוץ הוט קומדי סנטרל. באותה שנה זכה בתואר "האיש של השנה" בעיתון "מעריב לנוער".
ביוני 2012 הוציא את השיר "מזייף בפזמון".
ב-2013 חזקיה כיכב בתפקידו הקולנועי הראשון בסרט המתח הקומי "פלאות" בבימויו של אבי נשר, בהשתתפות אדיר מילר.
בינואר 2014 הוציא את השיר "שללה" יחד עם עמית פרקש ובהשתתפות ירון ברלד. באוקטובר באותה שנה, החל להשתתף בעונה החמישית של תוכנית הבידור של קשת "מועדון לילה" בערוץ 2, והמשיך להשתתף בעונות השישית והשביעית של התוכנית.
ב-14 בדצמבר 2022 חזקיה הוציא את השיר "AND WHEN THE SKY IS TILILI".
ב-2024, במהלך מלחמת חרבות ברזל, הוציא את סדרת הפודקאסטים "המרתף של אורי".
חיים אישיים

באפריל 2017 נישא לבת זוגו, אריאל, והם הורים לשלושה ומתגוררים ברמת החייל שבתל אביב.
הערות שוליים

↑  הסטנדאפיסטים עם רשף לוי - פרק 2: אורי חזקיה - לצפייה ישירה, באתר 12+
↑  דורון חלוץ,ינאי יחיאל, ענייני פנים | אורי חזקיה, באתר הארץ, 3 ביוני 2011
↑  רותה קופפר, דתיים וחילונים ייאבקו בשידור בערוץ ביפ, באתר הארץ, 25 במאי 2005
↑  דניאל שני, עכבר העיר אונליין, אורי חזקיה (לא) עושה צחוק מעבודה, באתר הארץ, 26 בפברואר 2010
↑  אסף נבו, ‏אורי חזקיה יוצא לסיבוב קיץ, באתר ‏מאקו‏, 21 ביוני 2010
↑  פבלו אוטין, יהודה לוי עושה פלאות לסרטו של אבי נשר, באתר הארץ, 7 ביוני 2013
↑  אריאנה מלמד, אם תתנהגי יפה נרשה לך לשבת ליד הגברים המצחיקים | אריאנה מלמד, באתר הארץ, 8 במאי 2017
↑  יפעת הללי אברהם, ‏אורי חזקיה התחתן עם בת זוגו, באתר ‏מאקו‏, 4 באפריל 2017
↑  מיקי לוין, ‏אורי חזקיה הפך לאבא לתאומים, וזו ממש לא בדיחה!, באתר מעריב אונליין, 11 במרץ 2018
| 0 | 1 | 2 |
| --- | --- | --- |
| הקודם: 2008–2010: הפיג'מות | פרס נבחרי הילדים למצחיקן השנה   2011–2012: אורי חזקיה  | הבא: 2013–2014: שחר חסון |
| --- | --- |
בקרת זהויות :  NLI: 987007315443405171
גאון של אבא

| --- | --- |
 סוגה:  תוכנית אירוח 
 יוצרים:  בת שבע רינגל  אריה בן ציון
 כותבים:  חנן פלד, הדר גלרון 
 בימוי:  אריה בן ציון  צביקה גודל
 מנחים:  יהורם גאון 
 שחקנים:  יהורם גאון  דור צויגנבום
 ארץ מקור:  ישראל 
 שפות:  עברית 
 מספר פרקים:  52 
 הפקה
 מפיק:  דורית ירושלמי
 חברת הפקה:  הטלוויזיה החינוכית הישראלית
 עורכים:  בת שבע רינגל
 אורך פרק:  30 דקות
 שידור
 רשת שידור:  הטלוויזיה החינוכית הישראלית
 תקופת שידור מקורית:  2009–2012
 
גאון של אבא היא תוכנית טלוויזיה ישראלית ששודרה בטלוויזיה החינוכית הישראלית בין השנים 2009–2012, בהנחיית יהורם גאון. התוכנית הייתה מועמדת לפרס האקדמיה הישראלית לטלוויזיה בקטגוריית תוכנית ילדים ונוער הטובה ביותר בשנת 2012. התכנית ירדה בעת מונה אלדד קובלנץ למנכ"ל החינוכית בעקבות כך שאלדד ביקש להוריד את הדמות של תשבי התיש אך גאון מצדו לא הסכים לוותר והעדיף להוריד את כל התכנית מאשר להשאירה ללא הדמות.
מבנה התוכנית

פורמט התוכנית היה מבוסס על התוכנית מסיבת גן ששודרה בערוץ הראשון מ-1989 ועד סוף 1994, בהנחיית ירון לונדון. מדי פרק נפגש יהורם גאון עם שלושה ילדים ומשוחח עימם על נושא מסוים מעולמם. כמו כן בפרק משולבים קטעים הקשורים לנושא הפרק ובהם משתתפים יהורם גאון ותשבי התיש (דור צויגנבום).
הפרק נחתם בשיר אשר שר יהורם גאון (את השירים לתוכנית כתבה שלומית כהן-אסיף).
ראו גם

ההפסקה הגדולה
בבית של פיסטוק
חיות במה
הערות שוליים

↑  ליטל שמש, מגיא פינס ועד רביב דרוקר: כל הזוכים בפרס האקדמיה לטלוויזיה, באתר הארץ, 6 בינואר 2012
↑  גילי איזיקוביץ, החינוכית תשדר תוכנית המשך ל"מסיבת גן", בהנחיית יהורם גאון, באתר הארץ, 27 באפריל 2009
↑  שלומית כהן אסיף: שאלות ותשובות, באתר דףדף
סבכי שחור-גרון

| סבכי שחור-גרון |
| --- | --- |
 סבכי שחור-גרון
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: סבכיים
סוג:: סבכי קורוקה
מין:: סבכי שחור-גרון
שם מדעי
 Curruca ruppeli ‏טמינק, 1823

ביצי סבכי שחור-גרון מאוסף מוזיאון טולוז
סבכי שחור-גרון (שם מדעי: Curruca ruppeli) הוא סבכי מהסוג Curruca. הוא מקנן ביוון, בטורקיה ובאיים הסמוכים. הוא מין נודד, וחורף בצפון מזרח אפריקה. זהו מזדמן נדיר למערב אירופה.
בישראל הסבכי חולף. הוא נפוץ יותר בנדידת האביב, לעיתים במספרים יפים, בעיקר בחבל המדברי ולאורך חוף הים התיכון. שיא הנדידה מתרחש בחצי השני של חודש מרץ. בסתיו נדיר הרבה יותר, ונצפה בעיקר בנגב הצפוני.
טקסונומיה ואטימולוגיה

שם הסוג Curruca בא מהמילה הלטינית לציפור קטנה בלתי מזוהה שהוזכרה על ידי המשורר הרומי יובנאליס. הסוג פוצל מהסוג סבכי ברשימת ה-Howard and Moore Checklist ב-2014 לאחר מחקר פילוגנטי שפורסם ב-2011. הפיצול מוכר כיום על ידי רוב הרשימות המודרניות.
השם האנגלי וה-ruppeli משם המין הספציפי מנציחים את הזואולוג והחוקר הגרמני אדוארד רופל (1794–1884).
תיאור

זהו סבכי "קורוקה" טיפוסי, דומה בגודלו אך רזה יותר מסבכי שחור-ראש. לבוגרים גב אפור רגיל וחלקים תחתונים בגוון אפור בהיר יותר. המקור מחודד, רגליו חומות ועיניו אדומות. הזכר ייחודי, בעל ראש וגרון שחורים, המופרדים על ידי פס שפם לבן. לנקבות גרון חיוור, והראש אפור ולא שחור. לגב האפור שלהן יש גוון חום. השירה היא טרטור איטי ועמוק יותר מזה של שחור-ראש.
יחד עם הסבכי הקפריסאי הוא יוצר מין-על עם גרונות כהים, פסי שפם לבנים ושולי אברות בהירים. זה בתורו קשור למיני סבכים בים התיכון והמזרח התיכון שלהם טבעת-עין חשופה, כמו סבכי רונן, סבכי שחור-ראש וסבכי אשלים. לשתי הקבוצות יש פס שפם לבן, אך זה לא בהכרח יוצר פס ברור בקבוצה האחרונה. מעל הלבן, ראשי הזכרים כהים באופן אחיד.
אקולוגיה

סבכיים אוכלי חרקים אלה מצויים בשיחים קוצניים עבים, שם הם בונים את הקינים שלהן ומטילים ארבע עד שש ביצים.
הערות שוליים

↑  סבכי שחור-גרון באתר הרשימה האדומה של IUCN
↑  סבכי שחור-גרון-אתר הצפרות הישראלי, באתר www.birds.org.il
↑  Jobling, James A. (2010). The Helm Dictionary of Scientific Bird Names. London: Christopher Helm. p. 125. ISBN 978-1-4081-2501-4.
↑  Voelker, Gary; Light, Jessica E. (2011). "Palaeoclimatic events, dispersal and migratory losses along the Afro-European axis as drivers of biogeographic distribution in Sylvia warblers". BMC Evolutionary Biology. 11 (163): 163. doi:10.1186/1471-2148-11-163. PMC 3123607. PMID 21672229.
↑  Lepage, Denis. "Avibase - The World Bird Database". נבדק ב-17 במאי 2022. {{cite web}}:  (עזרה)
↑  Beolens, Bo; Watkins, Michael (2003). Whose Bird? Men and Women Commemorated in the Common Names of Birds. London: Christopher Helm. p. 294.
↑  Jobling, James A (2010). The Helm Dictionary of Scientific Bird Names. London: Christopher Helm. pp. 341, 376. ISBN 978-1-4081-2501-4.
↑  Helbig, A. J. (2001): Phylogeny and biogeography of the genus Sylvia.
↑  Jønsson, Knud A. and Fjeldså, Jon (2006): A phylogenetic supertree of oscine passerine birds (Aves: Passeri).
גאיה (להקה)

גילי ליבר, מייסד להקת "גאיה"
גאיה היא להקה ישראלית שנוסדה בשנת 1998 על ידי גילי ליבר, והוציאה עד כה חמישה אלבומים.
חברי הלהקה

גילי ליבר – סולן וגיטרה
עדי לביא – שירה
דורון דנגור – קלידים
נמרוד לכיש – בס
רונן ציוני Rony Zee – תופים
איילת ציוני – מנהלת
חברים לשעבר

סימה דן – נגנית כלי הקשה
עמוס פרידמן – בסיסט
דין דין אביב – סולנית
מישל עמר - תופים וכלי הקשה
דיסקוגרפיה

גאיה (1999) – מתוכו הצליח "שיר לאהבה"
רוקדים ושרים (2000) – מתוכו הצליח "מה אני יודע"
נולדנו להמשיך חיים (2002) – מתוכו הצליח "חגיגאיה"
חופשי (2008) – מתוכו הצליח "מי הלוחש"
יפים הלילות בכנען (2009)
יקיר ירושלים

| --- | --- |

 תיאור:  עבור פעילות ציבורית למען ירושלים
 מדינה:  ישראל 
 הגוף המעניק:  ראש עיריית ירושלים 
 תקופת הפרס:  1967–הווה (כ־58 שנים) 
 נקרא על שם:  ירושלים 
 אתר רשמי
 
אות יקיר ירושלים הוא עיטור הוקרה יקיר העיר המוענק על ידי ראש עיריית ירושלים לנבחרים מבין ותיקי ירושלים, שעסקו בפעילות ציבורית למען העיר ותושביה במהלך חייהם. האות מוענק מאז שנת 1967, אחת לשנה.
כל תושב, ארגון או חבר מועצת העיר רשאי להציג המלצה למועמדות. מועמדים זכאים הם אישים מעל לגיל שישים וחמש שעיקר פעילותם הציבורית הייתה בירושלים או למענה. עליהם להיות "בעלי תכונות ייחודיות, אשר תרומתם לירושלים היא ממושכת וסגולית והקרינו מאישיותם על העיר".
קטגוריות הפרס

קיימות שמונה קטגוריות לפרס:
חינוך
תרבות
פעילות ציבורית
קירוב לבבות וסובלנות
התנדבות, צדקה וחסד
מחקר ואקדמיה
דת ומורשת ישראל
פיתוח ותשתיות
(בכל שנה יינתן הפרס בלפחות שש מתוך שמונה הקטגוריות הקיימות. בכל שנתיים עוקבות, יינתן הפרס בכל שמונה הקטגוריות הקיימות)
ראש עיריית ירושלים ממנה צוות למיון המועמדויות השונות שהוצגו, ולהרכבת רשימה של המועמדויות העומדות בקריטריונים. ועדה המורכבת מראשי הסיעות השונות במועצת העיר ואישי ציבור מגבשת מתוכם רשימה סופית של 12 מועמדים המומלצים על ידה לקבלת האות, ומגישה את המלצותיה לאישור ראש העירייה. הוועדה מתחשבת בשיקוליה במרקם המיוחד של אוכלוסיית העיר ובתחומי העשייה השונים של המועמדים. ראש העירייה זכאי להוסיף שלושה מועמדים מטעמו לרשימת הזוכים הסופית, אשר מוגשת לאישור מועצת העיר.
לאחר המלצת הוועדה המקצועית הממונה על ידי מועצת עיריית ירושלים, מתכנסת הוועדה הציבורית שמאשרת ובוחנת את ההמלצות ומגישה אותן לראש העירייה. בשנת 2017 עמדה בראש הוועדה הציבורית השופטת בדימוס שולמית דותן.
טקס הענקת האות מתקיים ביום ירושלים או בסמוך לו. בנוסף לתעודת כבוד, מוענקת לכל יקיר ויקירת העיר סיכת זהב בצורת סמל העירייה.
יקירי ירושלים זכאים להטמן בחלקת יקירי ירושלים שבהר המנוחות.
רשימת הזוכים > תשכ"ז (1967)

מנחם אורשן, יהודה בורלא, יעקב בן דב, מרדכי בן יחזקאל, שמואל הוגו ברגמן, אברהם יעקב ברור, אריה דוסטרובסקי, בן-ציון דינור, הרב עובדיה הדאיה, שרה הרצוג, יוסף ויץ, נחום זאב ויליאמס, הרב שלמה יוסף זוין, אהרון יוסף זסלנסקי, נפתלי הרץ טור-סיני, אהרן חיות, זלמה מאיר, מזל (מתילדה) מוצרי, חנינא מזרחי, אריה פייגנבאום, חסיה סוקניק, יוסף פפרמן, שלמה צמח, יעקב שטיינהרדט.
רשימת הזוכים > תשכ"ח (1968)

רפאל חיים אבולעפיה, שאול אבן דנאן, לודוויג בלום, יצחק בער, ישראל בר-זכאי, יעקב ברמן, ישראל גוט, שלמה הכהן זאגורי, רחל כצנלסון-שזר, מרדכי לבנון, ברל לוקר, בנימין מזר, יעקב מימון, יצחק רפאל מלכו, משה מתתיהו, אריה סדובסקי, אנדור פודור, שלום נתן רענן קוק, מרים ילן-שטקליס, שלמה שרייבר.
רשימת הזוכים > תשכ"ט (1969)

יצחק אולשן, שבתי בורנשטיין, דוד בנבנשתי, שמואל ברוך, שמואל בריסקר-אזרחי, אהרון הלטובסקי, צבי לבנון, צבי ליבוביץ, משה מרגלית, גרשם שלום, אולגה שץ, ויליאם פוקסוול אולברייט.
רשימת הזוכים > תש"ל (1970)

משה אטיאש, יהודה לייב ביאלר, עזרא בראשי, שמעון הלקין, אברהם חסידוף, אנה טיכו, אפרים כץ, יעקב לוי, דניה לוין, פנחס ליטבינובסקי, נחום ליפשיץ, צבי מיתר, נתן סלים, יצחק רפאל עציון, אליהו פרדס, סימה קפלן-ניסן, משה רחמילביץ', מרדכי אשר טננבלאט.
רשימת הזוכים > תשל"ב (1971)

עלואן שמעון אבידני, אריה אלטמן, מנשה אלישר, ציפורה בלוך, יצחק די-אבילא, מאיר דסה, ישראל משה וולף, משה ישראלית, חיים כהן, ראובן כצנלסון, אברהם דוד ליכטמן, יוסף שמואל ברנדויין-מוריה, אליהו נחמיה, מנחם ניימן, שמואל סמבורסקי, מלכה פרנקל, פנחס דוד קליין, משה קלכהיים, אפרים ראט, צבי שוורץ.
רשימת הזוכים > תשל"ג (1973)

ונה בנדלר, קליר ברנס, אלכסנדר דושקין, יחיאל ורקר, שמואל בכר ישעיה, פיבל מלצר, ראובן מס, אליהו סוכצ'ובר, סלמן חוגי עבודי, יצחק צבע, אברהם קובלנוב.
רשימת הזוכים > תשל"ד (1974)

ולטר אבלס, בן-ציון אבני, מרדכי ארדון, נחום קורקידי (בר-נס), רוזה גנוסר, זאב וילנאי, אהרון קרל מאיר, הרב משה צבי סגל,
בנימין עדין (אידלמן), משה קהתי, נחום קוק, שמואל אהרון שזורי.
רשימת הזוכים > תשל"ה (1975)

אליעזר אלינר, מרים גרנות, חנוך זונדל גרוסברג, עזרא ציון מלמד, שמואל כהנא, גרידנר סקוט, פני עליאש, ישראל קלוזנר, לאה קלינמן, יונה משה שפיצר, מיילס שרובר, יעקב ששון.
רשימת הזוכים > תשל"ו (1976)

שלום אזולאי, ישראל גולדשטיין, ליאו ויסמן, צביה יפת, הלל ליברמן, אנה גריס, וסטר לינד, אריה ליפשיץ, שלמה מזרחי, לודביג אלעזר נלקן, נתן פיינברג, שמואל קיפניס, רחל ריבלין.
רשימת הזוכים > תשל"ז (1977)

הרב מנצור בן שמעון, אברהם דוד זילברשטין, שלמה חוצ'נר, יוסף כהן-צדק, זבולון כספי, אלישבע סגל לנדאו, פרנסואה שוסאדאן, בנימין פרס, פני רבינוביץ, שמואל יוסף שוויג, רחל שוורץ, אליהו ששון, מארק שאגאל.
רשימת הזוכים > תשל"ח (1978)

ציפורה אביצדק, הלני ברט, משה חיים ויילר, אהרון וייס, דוגלס יאנג, יעקב יהושע, ברוך ישר, שמואל שמעיה לוריא, שאול אנג'ל מלאכי, חיים מרינוב, יוסף נוישטין, עמוס ברנהרד פריימן.
רשימת הזוכים > תש"מ (1979)

אברהם חיים אלחנני, יצחק אמיר, מרדכי בן-חיים הכהן, יוסף בנטואיץ, מאיר דהאן, אברהם דסקל, עמליה וינטר, ורנר ניסל, דוד סיטון, מוסטפא איברהים ח'ליל עליאן, מניה פיצניק לוי, דוד שלם.
רשימת הזוכים > תשמ"א (1980)

חיים ברסל, יצחק גליק, סנדר דוידסון, אברהם זקן, כתריאל טחורש, חוה יערי, יעקב מלמד כהן, ג'והאן מקוורויטר, יהודה ליאו פיקרד, חנה קלמוס, אלכסנדר רפאלי, אהרון ששון, ניסים נוריאל, אליהו אלמאליח, אסתר אלפייה, זכריה בראשי, משה גבירצמן, יצחק צבי כהן הלפרין, מרים מנדילוב, שמריהו הכהן מרגלית, נטים גוריאל, וולפגנג פאקס, שמעון צמח, לוי יצחק רבינוניץ, מלכה שפיגל
רשימת הזוכים > תשמ"ב (1981)

יצחק צבי אטינגר, דוד אמיד, זלמן בראשי, עמנואל ברוך, מרים דיבון, חיים שלום הלוי (גורדין), מריה (ברטה) זסלי, יונה כהן, יעקב מזרחי, חיים נפחא, אמיל מיכאל פיקובסקי, הלן רוסי.
רשימת הזוכים > תשמ"ג (1982)

מרים איצקוביץ, יעקב אלעזר, מרתה במברגר, זאב בנזימן, חנה דסקל, חיים הלברשטט, שלמה לוריא, ניסים דוד, עזרן חביב, עלואן יוסף, ולטר פרנקל, שלום צדוק, מאיר שפירא.
רשימת הזוכים > תשמ"ד (1984)

נחמן אביגד, הרמן הלרן, שרה בבלי, יוסף (ג'ו) בוקסנבאום, שמעון ביין, מאיר גרשון, נתן זלץ, דוד סלמן, אפרים פרי, בכור שויקי, רחל בק-שפירא, ראובן שרי.
רשימת הזוכים > תשמ"ה (1985)

יצחק אדוני, זמירה בקר, יעקב גולדהמר, מרקוס גוללדפיין, ברט גולדשטיין, משה גרוסמן, מרי מדלן יונג, יעקוב חסין נוסיבה, אלחנן סורוצקין, שלמה זלמן סולומון, דוד עובדיה, לולה קובלנוב, יוסף אליהו שמאע.
רשימת הזוכים > תשמ"ו (1986)

יוחנן בוהם, רבקה בוקסבוים, אהרון בלר, משה מרדכי בן-דב, יהושע ברוכי, ברוך ברקאי, שלמה גבאי, אורד דובי, בן ציון מימרן, דב סתת, יוכבד קופרניק דוסטרובסקי, אברהם שמעוני.
רשימת הזוכים > תשמ"ז (1987)

יוסף אבידור, חיים אריכא, אברהם בריק, סלאח ג'ראללה (صلاح جارالله), שושנה הולצברג, קטה וינר, פאול יעקובי, אליהו לנקין, חמדי בכר נובאני, שולמית נרדי שוורץ, יוסף סוריאנו, משה אריה קורץ, שמעון לייב קירשנבוים, קלמן רביב, ראובן רביע, אהרן שולוב, יעקב שנון, יוסף שני, יחיה שניאור, חיים תורן.
רשימת הזוכים > תשמ"ח (1988)

יצחק אברהמי, אליעזר אנסקי, אליהו בכבוד, יוסף בנזימן, משה חיים בן-מלכא, ג'יל בראונשוויג, בן - ציון גבורין, אלישבע כהן, יונה ז'אק כרפס, אשר יששכר פליקס לנדא, גרשון מרינוב, תאה נתן, דוד פדרמן, אליהו קורן.
רשימת הזוכים > תשמ"ט (1989)

שושנה אבישר, שבתאי אלפייה, דניאל אנג'ל, חיה (וידה) בוטון, מרסל ז'אק דיבואה, זינה הרמן, ישראל ויינר, זהרה (זהר) וילבוש, זרח ורהפטיג, יהושע פראוור, בנימין צביאלי, חיים ע. קוליץ, ברכה רוזנטל, משה שלף (שלייפר).
רשימת הזוכים > תש"ן (1990)

ישראל אלדד, תמר אשל, פאיק מוסא אליאס, אורה גויטיין, דוד בן רפאל חיים הכהן, מאיר הלר, מזל ויגרט, רחל כהן, ישעיהו ליבוביץ, יחזקאל סופר, שבתאי פירו, שלמה זלמן שרגאי.
רשימת הזוכים > תשנ"א (1991)

מרדכי אבהמי, אהרון אייזן, יעקב ארנון, אסתר הלוי, מנשה הראל (בבאיוף), דינה ורט, אורה מיכאלסון, קלמן יעקב מן, ראובן פוירשטיין, חיה צין, גודפרי קלוצלי שלום, שכנא רותם.
רשימת הזוכים > תשנ"ב (1992)

ימימה אבידר-טשרנוביץ, ניקולאס איגנדר, יהודה אליצור, יחזקאל בר-נחום, דוד זלצר חיים, הרמן הכהן, אליזבט פודקמינר-רדי, יוסף פלרמן, ברכה קאפח, יצחק בנימין ריבלין, שמעון ששון, זהרה שץ.
רשימת הזוכים > תשנ"ג (1993)

אריה זאב אביאור, ראובן אגמון, דב אשבל, מינה ברין, טובה ברלינסקי, יוסף הדני, דניאל הוריטיאקיס, אליהו חוג'ה, מנחם לוין, ג'ויס מילר, אבנר פרץ, חוה צביאלי.
רשימת הזוכים > תשנ"ד (1994)

רוברטו בקי, מיכאל בראון, רחל דובדבני, רבקה וינגרטן, נחמה מיוחס, שלמה זלמן מן-ההר, אסתר רזיאל-נאור, משה פיאמנטה, יעקב פינס, אהרון מ. רבינוביץ, אליעזר שילוני.
רשימת הזוכים > תשנ"ה (1995)

גרשון זיסקינד-אברמוביץ, אלפרד אנגל, יצחק גוטמן, מאיר יהודה גץ, דב וירצברג, בתיה ושיץ-אלדד, יוסף טל, קולט אבולקר-מוסקט, חנה מילגרום, זהבה מלכיאל-אורנשטיין, יהודה עמיחי, חיים קוברסקי.
רשימת הזוכים > תשנ"ו (1996)

אברהם בירן, אלישע בירנבוים, דוד אריה, גרוס אברהם, ישעיהו דולגין, ברנדר הוכשטיין, חנה-חניני, זאוי חיים, יצחק חמיאל, חסיה לוי-אגרון, מרים מיוחס, אוסקר מרני, ראובן פינק, זאב פלק, טרודה פרנקל, תמר קולק, יוסף קולר, חיים קורפו, שולמית קטן, צבי רוזן (רוזנברג), נתן אנדרה שוארקי, דוד שפורר.
רשימת הזוכים > תשנ"ז (1997)

חיים אלון, גבריאל בך, ולריה גליצי, אליעזר גליק, שלמה חביליו, שלמה טל, יונה לבקוביץ, יעקב סלמן, מאיר עזרי, מרים פוזן, שבתי אריה פטרושקה, אליעזר פינצ'ובר, מנחם פרוש, מרטין קיזלשטיין, אלה רביב-הנדלר, אליס שלוי, יעקב שסקין, גיטה שרובר.
רשימת הזוכים > תשנ"ח (1998)

מרסל אליקים, מרדכי אנסבכר, שלום פ' דורון, יהודית האוזנר, אברהם ורדיגר, מיכל זמורה-כהן, רחמים כהן, קלרה לנדאו-בונדי, משה לנדוי, יצחק רפאל מלכו, חליל סילוואני, יצחק סלמן, הילדא פיליפ, עזרא צוריאלי, שושנה רזיאל, משה ריבלין, יצחק רפאל, הלל שובל, אליעזר שייקביץ, ויקטור שם-טוב, גדליה שרייבר, ישראל תור.
רשימת הזוכים > תשנ"ט (1999)

חנה אבישר, אפרים אלה, יהושע אריאלי, יצחק בורג, יוסף ברנרד בורמן, רבי אברהם בן הרוש, איתן בן משה, מרדכי בר-און, אליעזר הכסטר, חיה (קלרה) המר, ריצ'רד (דיק) הרווי, יחיאל וולץ, עובדיה כורך, חנה כץ, זאב לבנדל, לידיה מנסור, רות סקלן, יעקב יהודה, פולק קטה, קול פנחס, רויטמן נורית, רפאל אשר, רשף אליהו שם טוב.
רשימת הזוכים > תש"ס (2000)

פוריה אבנון, חדוה רוזנברג איש-שלום, חנה אלישע, זאב בירגר, רחמים גבאי, דליה גרוסמן, פיליפ גילון, יהודית היבנר, יוסף ולק, משה (מוריס) זילקה, אברהם זלקין, אדם יובל, רחל כהן, יצחק ננר, שמחה סופר, יצחק עמדי, יוסף קולק, אליעזר שמואלי, אהרון מ. שמחה, יוסף שער, גרשון שקד.
רשימת הזוכים > תשס"א (2001)

מנחם אלון, רימה אקסלר, דוד הרטמן, דוד ארד, דוד אשכנזי, רוז בלבול, יהודה בר גיורא, אריה בר-ציון, שלמה הלל, רוזי ורון, חנה טל, יהודה לוירר, שלמה פסח, מנשה דבורה, נחושתן איבון סיטון, ברכה עדן, אלי פרץ, מצליח קול, אהרון קמארה, שמשון קרופניק, מנחם קריסטל, מאיר שורץ, יואל שיפטן, אלכסנדר תמיר.
רשימת הזוכים > תשס"ב (2002)

איידה הופמן, יהודה ישראל, ניסים זיתוני, ניסן הרפז, שרה הלפרין, ראובן דפני, אליעזר מזרחי, אלס (רבקה) בנדהיים, אריה קליין, בנימין (בן) פלר, חיים גורי, חיים צלינקר, יהודה דומיניץ, יוסף מיוחס, יחיאל גרבלסקי, יעקב מרש, לילי תל, מרדכי קופ, משה מן, נחמה אדלשטיין אבן-חן, צבי כספי, רגינה מנסדורף.
רשימת הזוכים > תשס"ג (2003)

שמואל אבן-אור אורנשטיין, לב אובסישצ'ר, מרדכי אופיר, מינה אלון, יהודה (טומי) בוק, יהושע בלאו, יעל בנימיני-לוין, שושנה בן-שחר, סעידה גבאי, צבי גבעתי, ליאונה ג'יברין, יוסף ויטלזון, נעים חכים, נפתלי לאו-לביא, רבנו (רוברט) לוי, רעננה מרידור, שושנה נתניהו, אבנר עמיאל, ישראל פינקלשטיין, יהודה קיל, דוד רזניק, שמאי שמעונוביץ, משה ששון, אברהם תור (גולומב).
רשימת הזוכים > תשס"ד (2004)

אברהם גולדברג, אסתר בר-חיים, דוד הגואל, דן וינד, דוד וינברג, נח וינברג, חיים כהן, טוביה וקסמן, יהושע לנדנר, מילכה ידידיה, מרים בן-פורת, נתיבה בן-יהודה, שולמית שחר, רבקה רקובסקי, שבתי זכריה, שמעון ברמץ.
רשימת הזוכים > תשס"ה (2005)

גרשון ברגסון, דן רונן, זיגפריד זיסקינד, דרורה פרג, מרדכי ברויאר, משה מנדל גלבשטיין, זכי לוי, חדוה פנירי, יעקב יהלום, ליה ון ליר, לילי מנצ'ל, מאיר מאיר, משה רוסנק, עמרם הרוש, יוסף שנקר, ראובן קשאני, שלמה מרזל.